Alcaldes de Ferrol

O alcalde de Ferrol é a máxima autoridade política do Concello de Ferrol. De acordo coa "Lei Orgánica 5/1985", de 19 de xuño, do "Réxime Electoral Xeral" (actualmente en vigor) o alcalde é elixido pola corporación municipal de concelleiros, que á súa vez son elixidos por sufraxio universal polos cidadáns e cidadás de Ferrol con dereito a voto, mediante eleccións municipais celebradas cada catro anos. Na mesma sesión de constitución da corporación procédese á elección do alcalde, podendo ser candidatos todos os concelleiros que encabezan as correspondentes listas. É proclamado electo o candidato que obtén a maioría absoluta dos votos. Se ningún deles obtén esta maioría é proclamado alcalde o concelleiro que encabeza a lista máis votada.

A actual corporación municipal ferrolá está composta por 25 concelleiros e o alcalde da cidade, desde o 15 de xuño de 2019 é Ángel Mato do PSdeG-PSOE, quen resultando o segundo candidato máis votado nas urnas, accedeu á alcaldía ao contar co apoio na investidura dos seus 8 concelleiros, 3 de Ferrol en Común e 2 do BNG.

 Lista de alcaldes de Ferrol durante o período democrático 
Esta é a lista de alcaldes da cidade desde a celebración das eleccións municipais españolas de 1979 até a actualidade:
 Ano inicio  Ano fin  Nome  Partido  Notas  1979  1983 Xaime Quintanilla Ulla  PSdeG-PSOE  Pacto PSdeG-PSOE+PCG+UG 1983  1987  Xaime Quintanilla Ulla  PSdeG-PSOE  Pacto PSdeG-PSOE+PCG 1987  1989  Alfonso Couce Doce  AP  Substituído polo seu curmán Manuel Couce Pereiro do PSdeG-PSOE en moción de censura. 1989  1991  Manuel Couce Pereiro  PSdeG-PSOE  Accedeu mediante moción de censura ao seu curmán Alfonso Couce Doce, de AP. 1991  1991  Mario Villaamil Pérez  PPdeG  89 días no cargo. Substituído mediante moción de censura por Manuel Couce Pereiro, do PSdeG-PSOE. 1991  1995  Manuel Couce Pereiro  PSdeG-PSOE  Accedeu mediante moción de censura a Mario Villaamil Pérez. Pacto PSdeG-PSOE+EU 1995  1999  Juan Blanco Rouco  PPdeG  Pacto PPdeG+IF 1999  2003  Xaime Bello Costa  BNG  Pacto BNG+PSdeG-PSOE. O PPdeG foi a lista máis votada. 2003  2007  Juan Manuel Juncal Rodríguez  PPdeG  Pacto PPdeG+IF 2007  2011  Vicente Luís Irisarri Castro  PSdeG-PSOE  Pacto PSdeG-PSOE+EU. Posterior goberno en minoría co apoio de EU e BNG. 2011  2015  José Manuel Rey Varela  PPdeG  Primeiro alcalde con maioría absoluta. 2015  2019 Jorge Suárez Fernández  Ferrol en Común  Pacto Ferrol en Común+PSdeG-PSOE, co apoio do BNG. O PPdeG foi a lista máis votada. 2019  2023 Ángel Manuel Mato Escalona  PSdeG  Pacto PSdeG-PSOE+Ferrol en Común+BNG. O PPdeG foi de novo a lista máis votada.20232027José Manuel Rey VarelaPPdeGSegunda maioría absoluta, mesmo alcalde que na primeira.


Categoría:Listas de políticos de Galicia